Инсаннал цIуллу-сагъ­шиврул ялув бацIаву, му уруччаву цIанасса чIумал хъинну агьамсса масъала бур. Вай цимур цаннивугу хIакиннал кIулшиву, гьунар, бюхъу бушиврул хъунмасса кIану бугьлай бур.\nВай гьантрай Вихьлив къашай хьуну ия АхIмадов Юсуп АхIмадлул арс. Ганава оь най хьуну бия арулва гьантта, щихьчIав къабуслай. Ссухъиящиял шярава ялун бувкIсса ссин кIул хьуну, ганил баян бувну бия Къянив­сса ссийн. БучIан бувну анаварсса медициналул кумаг, увцуну ия азарханалийн Ваччав. Яла тий хIакинтал хьхьу-чани хьуннин ялув бавцIуну бивкIун бия. Хъиривмур кьини МахIачкъалалия вертолет дучIан дурну, тIайла увккун ия хирургиялул отделениялийн.\nЮсуплул ялув авцIуну хьхьу уттара дурсса азарханалул хъунама хIакиннал хъиривчу Рашид Буржунов буслай ия: «Хъирив кьинилийнин шава ливчIссания, Юсуп оьлицIал хьунтIий ия», — тIий. МахIачкъалаливгу жула ла­кку инсан Загьидат Бакриевал оьвкуну цила бригадалул хIакинтурайн, бувну бия операция, цIанасса чIумал Юсуп цала ссичIа шава ур.\nЦинявннайнмагу барчаллагьрай бур Юсуплул агьлу-авлад, захIматсса ишираву чIарав бавцIуну, цала гъанчу цIуцIаврища ххассал уллай бивкIминнайн.\nНузру тIиртIусса кьини\nСледующая публикация Дан старт конкурсу молодых поэтов «Открытый микрофон»\nПредыдущая публикация ХIакинтал бигьалагантIиссар Каспи хьхьирил зуманицI